ຄາດວ່າພາຍໃນຂອບການຢ້ຽມຢາມ, ທ່ານປະທານປະເທດ ຫງວຽນຊວນຟຸກ ຈະມີການໂອ້ລົມເຈລະຈາກັບ ທ່ານເລຂາທິການໃຫຍ່, ປະທານປະເທດ ສປປ.ລາວ ທອງລຸນ ສີສຸລິດ, ພົບປະກັບ ທ່ານນາຍົກລັດຖະມົນຕີ ສປປ.ລາວ ພັນຄຳ ວິພາວັນ ແລະ ທ່ານປະທານສະພາແຫ່ງຊາດລາວ ໄຊສົມພອນ ພົມວິຫານ; ຕ້ອນຮັບບັນດາຜູ້ນຳຂັ້ນສູງຂອງລາວ; ຢ້ຽມຢາມອະດີດຜູ້ນຳຂັ້ນສູງຂອງປະເທດລາວ ຈຳນວນໜຶ່ງ; ກ່າວຄຳປາໄສໃນກອງປະຊຸມວິສາມັນຄັ້ງທຳອິດ, ສະພາແຫ່ງຊາດ ຊຸດທີ IX ຂອງລາວ; ເຂົ້າຮ່ວມ, ກ່າວຄຳປາໄສໃນພິທີເປີດສະຫຼອງ, ມອບໂຄງການສະພາແຫ່ງຊາດລາວ ແລະ ເຂົ້າຮ່ວມກິດຈະກຳທີ່ສຳຄັນອື່ນໆຈຳນວນໜຶ່ງ.
ໃນການໂອ້ລົມເຈລະຈາ, ການພົບປະໃນຄັ້ງນີ້, ສອງຝ່າຍຈະແລກປ່ຽນປຶກສາຫາລືບັນດາມາດຕະການ ເພື່ອນຳການພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງປະເທດຫວຽດນາມ - ລາວ ໃຫ້ນັບມື້ນັບເຂົ້າສູ່ລວງເລິກ, ມີປະສິດທິຜົນ, ແທ້ຈິງ, ນຳມາເຊິ່ງຜົນປະໂຫຍດອັນແທດຈິງໃຫ້ແກ່ປະຊາຊົນຂອງສອງປະເທດ.
ຄຳຮຸ່ງ